
1 luku – Weston Frontier


Kun aurinko alkaa painua Weston Frontierin yllä, koko kaupunki hidastaa tahtiaan. Päivän lämpö viipyy yhä rakennusten seinissä ja katoilla ja pehmeä iltavalo levittää kaduille rauhan tuntua. Talot seisovat vierekkäin, jokainen omassa sävyssään ja niiden avoimista ikkunoista kuuluu elämän ääniä – naurua, astioiden kilinää ja hiljaisia keskusteluja.


Ilta muuttaa kaupungin rytmiä; kiire lakkaa ja ilma täyttyy puutarhojen villikukkien tuoksusta, jonka kevyt tuuli kuljettaa pitkin katuja.


Pihoilta kuuluva lasten nauru tekee koko korttelista elävän ja yhteenkuuluvan.


Blend Café seisoo kadunkulmassa kuin luontainen levähdyspaikka. Kahvilan ovi käy tasaisena virtana ja tuoreen leivän tuoksu leviää houkuttelevana kadulle asti.


Kahvilan eteen pysähtyy nainen, joka sulkee silmänsä ja hengittää syvään nautiskellen hetkestä.


”Tätä odotan joka ikinen päivä”, hän sanoo hiljaa.


Hänen vieressään kulkeva mies naurahtaa hyväntahtoisesti ja vihjaa, ettei kahvilassa käydä pelkästään leivän takia.


Nainen hymyilee lempeästi ja myöntää, että kyse on jostain muusta – kaupungin tutusta, rauhallisesta ja lohdullisesta rytmistä, joka tekee arjesta tasapainoisen.


Kuistilta vilkutetaan naapureille ja porttien hiljainen narina kuuluu ilmassa. Kadun poikki vaihdetaan päivän kuulumisia huudahduksin.


”Jos vielä yksikin asiakas kysyy gluteenitonta, muutan vuorille”, kauppias huokaisee väsyneenä. Ympärillä nauretaan hyväntuulisesti.


Keinutuolit narisevat, limonadia kaadetaan laseihin ja lyhdyt syttyvät yksi toisensa jälkeen, kun ilta hämärtyy.


Joku nostaa jalkansa kaiteelle ja tiedustelee uudesta naapurista, jolla on koira, joka haukkuu jokaiselle ohikulkijalle.


”Sitten ei ainakaan ole tylsää meidän kadulla," kuuluu vastaus.


Lapset jatkavat leikkejään pihalla vaikka aurinko painuu yhä alemmas ja vanhemmat alkavat kutsua heitä vähitellen sisälle.


Weston Frontierissa ilta tuntuu pieneltä arjen juhlalta.


Cassidy Hawk astuu ulos kotoaan juuri sillä hetkellä, kun aurinko hipoo horisonttia ja taivas hehkuu oranssina ja ruusunpunaisena. Valo saa hänet siristämään silmiään ja hiukset heijastuvat lämpiminä sävyinä.


Portailla häntä odottaa Lonehowl, kolmivuotias saksanpaimenkoira, intoa täynnä.


”No niin, mennään”, Cassi sanoo hymyillen.


Lonehowl vastaa matalalla haukahduksella ja ryntää portaat alas.


He kulkevat tuttua polkua, joka on pehmeäksi tallautunut. Villikukat reunustavat reittiä värikkäänä mosaiikkina ja tuoreen ruohon tuoksu sekoittuu mereltä puhaltavaan tuuleen.


Cassi hengittää rauhallisesti ja askel kevenee. Tämä iltarituaali on hänelle tärkeä.


Naapurin rouva Merrigan kastelee tomaatteja ja huikkaa hymyillen: ”Kuinka kaunis ilta!” Cassi nyökkää.


”Kuulutte tähän maisemaan”, rouva toteaa ja Cassi jatkaa matkaa heilauttaen kättään.


Polku johtaa niitylle, jossa päivänkakkarat huojuvat kevyessä tuulessa. Lonehowl innostuu jahtaamaan perhosia.


Cassi pysähtyy hetkeksi, sulkee silmänsä ja antaa tuulen leikkiä hiuksissaan. Lokkien äänet kuuluvat kaukana ja olo on ihanan rauhallinen.


Kun he lähestyvät kallioita, polku muuttuu jyrkemmäksi ja murtuvien aaltojen ääni kuuluu yhä kovempaa.

Cassi katsoo merelle ja antaa ajatusten karkaavan kauas.


Yhtäkkiä kallion pensaikosta kuuluu rapinaa ja molemmat jähmettyvät. Jänisperhe loikkii vauhdilla polun ohi ja Lonehowl, joka ei malta pysyä paikallaan, säntää perään tassut hiekassa sutien.


Cassi ei ehdi edes kieltää, kun Lonehowl on jo pitkällä, kieli poskella ja korvat lepattaen! Se näyttää niin onnelliselta, että Cassi ei voi muuta kuin nauraa sydämensä pohjasta.


”Et sinä niitä kiinni saa!” hän huutaa perään.


Hetken päästä Lonehowl palaakin heinikon läpi hengästyneenä, silmät loistaen, ihan kuin se olisi juuri tehnyt suurenkin uroteon.


Cassi rapsuttaa ystäväänsä korvan takaa ja kysyy nauraen, saiko se edes yhden säikytettyä.


Rannalla aurinko on jo laskemassa ja vesi hohtaa lämpimänä.


Cassi poimii sileän kiven ja heittää sen taitavasti veteen. Se pomppii viisi kertaa.


Lonehowl asettuu viereen hiekalle, painaa päänsä Cassin jalkaa vasten ja sulkee silmänsä.


Ilma viilenee ja päivän äänet hiljenevät. Nyt on aika lähteä takaisin kotiin.


He kulkevat rinnakkain samaan tahtiin ja Cassi miettii, kuinka Lonehowl on maailman paras kävelykaveri.


Kiitollisuus pulppuaa sisällä - tällaiset hetket tuovat elämään rauhaa.


Kotipihassa Cassi vilkaisee vielä kerran taivaalle, jossa näkyy enää hohtava, kultainen viiva.


Hän rapsuttaa ystäväänsä ja huokaa: "Huomenna on iso päivä!".


Hänen paras ystävänsä, Erika McKinney, menee naimisiin Christian Acevedon kanssa.


Muistot heidän yhteisestä lapsuudestaan ja salaisuuksistaan, vyöryvät mieleen.


Cassi on kaasona ja vatsan pohjassa kutittelee pieni jännitys kaikesta, mitä aamu tuo tullessaan: puku, kukat ja aikataulut.


Hän vilkaisee vielä kerran hämärtyvää polkua ja hymyilee itsekseen. Tämä on juuri oikea paikka, missä pitääkin olla.


”Nyt mennään, Lonehowl. On kiire valmistautua”, hän sanoo ja Lonehowl ravistaa itsensä, valmiina seuraamaan häntä sisälle.









2 luku – Häät


Iltapäivän valo tulvii makuuhuoneeseen ja täyttää tilan lempeällä kirkkaudella. Cassi istuu sängyn reunalla ja pujottaa juhlakengät huolellisesti jalkaansa. Kenkien solkien heleä kilahdus katkaisee hetkeksi huoneen hiljaisuuden, kun kirkas metallinen ääni kiirii pehmeässä ilmassa.


Pitkä, oranssin sävyinen iltapuku hohtaa valossa ja sen kevyt kangas liikkuu Cassin mukana sulavasti, laskeutuen pehmeästi ympärille, kun hän nousee seisomaan.


Hän kumartuu lähemmäs peiliä ja sivellin hipaisee poskea, jättäen kevyen puuteri hunnun jälkeensä. Ripsivärin korkki napsahtaa nopeasti kiinni.


Cassi jää katsomaan itseään peilistä ja antaa katseensa viipyä omissa silmissään, jossa näkyy uusi, tummempi sävy.


Oven raosta kuuluu lähestyviä askeleita ja äiti ilmestyy näkyviin, kädet täynnä huolellisesti silitettyjä pyyhkeitä.

Hän pysähtyy ja katsoo tytärtään.


”Näytät kauniilta.”


Cassi hengittää kevyesti ja nyökkää. Äiti hymyilee pienesti ja sulkee oven. Hiljaisuus palaa ja sen myötä syntyy muisto.


Cassi näkee itsensä ja Erikan takapihalla, paljain jaloin, nauru sekoittuu heinikon kahinaan. Erika - ujo, herkkä tuleva perijätär - seisoo auringossa hiukset villisti kiharalla ja kullanhohtoisena.


He juoksivat ympäri pihaa, piiloutuivat vanhan tammen taakse ja kuiskivat toisilleen salaisuuksia, jotka tuntuivat silloin erityisen tärkeiltä. Leikin keskelle hiipii pieni pelko.


Kaupungissa katosi vuosia sitten tyttö, josta aikuiset puhuvat hiljaa ja lasten mielissä kiertää ajatus hänen kohtalostaan, vaikka he yrittävät olla ajattelematta sitä.


Joskus Erika pysähtyi kesken leikin, tarttui Cassia hihasta ja katsoi hermostuneesti.


”Ajatteleeko kukaan… että hän voisi olla vielä jossain?”


Cassi puristaa keppiä, joka on miekka ja nielaisee.


”Ehkä. En tiedä. Ei meidän tarvitse miettiä sitä.”


Silti ajatus jää heidän sydämiinsä kytemään.


Cassi nappaa juhlalaukkunsa ja sulkee vetoketjun päättäväisesti, tietäen että pitää keskittyä tulevaan iltaan.


Vanhemmat ovat jo menneet kirkkoon naapureiden kanssa ja talo on vaipunut hiljaisuuteen.


Hän avaa ulko-oven ja lukitsee sen huolellisesti, kun avaimen metallinen kilaus vaimenee iltapäivän hiljaisuuteen. Pihalla Lonehowl odottaa punaisen Volkswagenin vieressä; sen häntä heiluu, korvat höröllä ja koko olemus huokuu malttamatonta energiaa.


Katse siirtyy Cassiin ja takaisin autoon. Cassi hymyilee, avaa auton oven ja Lonehowl hypähtää kevyesti sisään. Se ottaa paikkansa apukuljettajana ryhdikkäänä ja valmiina lähtemään. Cassi lukitsee oven ja käynnistää auton ja he lähtevät kohti kirkkoa.


Tie kaartuu pihalta ja johtaa kohti Heavenly Heart -kirkkoa, joka kohoaa kuuden kilometrin päässä kukkulan päällä.


Asfaltti kuljettaa auton mäkien lomitse ja tien varrella seisoo Weston Frontierin sairaala. Valkoinen julkisivu heijastaa kirkasta iltapäivän valoa.


Cassi vilkaisee nopeasti sairaalaa ja kylmät väreet kulkevat pitkin niskaa.


Hän palauttaa katseen takaisin tielle ja puristaa ohjauspyörää aavistuksen tiukempaa – tämä ilta on omistettu Erikalle.


Kirkonkellot alkavat soida, niiden ääni leikkaa ilman ja pysäyttää Cassin ajatukset. Syvä kumahdus jää leijumaan hetkeksi ennen kuin haihtuu.


Hän vetää keuhkot täyteen ilmaa, hengittää rauhallisesti ja jatkaa matkaa kohti kirkon pihaa.


Siellä ihmiset touhuavat ripeästi mutta hyväntuulisina: joku kantaa kukkakoria, toinen oikaisee kravattiaan, kolmas nostaa lapsen syliinsä ja silittää tämän poskea. Nämä pienet eleet sulautuvat yhdeksi harmoniseksi valmistautumisen rytmiksi.


Cassi sulkee auton oven ja kävelee määrätietoisesti kohti kirkon portaita.


Puiden varjossa erottuu hahmo, joka seisoo täysin liikkumattomana ja noustessaan portaille Cassi pysähtyy hetkeksi tarkkailemaan tilannetta.


Lonehowl seisoo hänen rinnallaan, korvat pystyssä ja katse tarkkaavaisena. Häntä pysähtyy kesken heilunnan, kuin näkymätön ärsyke olisi herättänyt sen valppauden.


Cassi laskee käden rauhallisesti ja vakaasti Lonehowlin niskan päälle, eleen ollessa samalla sekä tyynnyttävä että vahvistava.


”Sinäkin tunnet sen”, hän kuiskaa hiljaisella äänellä.


Lonehowl kääntää katseensa häneen sivusilmällä, täynnä hiljaista ymmärrystä.

Scott Petersson huomaa Cassin ja nostaa kättään tervehdykseksi. Hänen leveässä hymyssään on mukana pieni, sanoja vailla oleva kysymys.


Cassi vastaa nyökkäyksellä, joka tuntuu enemmän velvollisuudelta kuin aidolta tervehdykseltä.


Scott siirtyy lähemmäs ja pysähtyy portaille, suoristaa takkinsa helmaa ja vilkaisee Cassia.


Kulmien hienoinen liike kysyy: onko kaikki kunnossa.


Cassi kohottaa leukaa vähän ja antaa pienen rauhallisen hymyn. Katse pysyy tyynenä.


Darren Stewart vilkaisee rannekelloaan ja kirkon ovea, vaihtaa painoa jalalta toiselle ja hengittää syvään.


Nikki Wang hymyilee ohikulkijoille, koskettaa kevyesti erään vieraan käsivartta ja kallistaa päätään.


”Näytät upealta tänään.”


Vieraan kasvoille nousee lämmin hymy.


Nikki kääntyy Cassin puoleen, nostaa kättään kevyesti ja muodostaa huulillaan sanan: ”Sinäkin.”


Cassi vastaa pienellä nyökkäyksellä.


Kirkon sisältä kantautuu hiljaista naurua ja puheensorinaa ystävien ja perheen kokoontuessa juhlimaan Erikan päivää.


Cassi pysähtyy hetkeksi ja sulkee silmänsä.


Kellon tikitys tuntuu Cassin oman kehon rytmiltä, joka laskee aikaa siihen hetkeen, kun ovet avautuvat ja Erika astuu esiin.


Lonehowl siirtyy lähemmäs ja koskettaa Cassin jalkaa kuonollaan.


”Tiedän”, sen kosketus vastaa.


Neil Thomas istuu kirjastossa ja näytön valo heijastuu hänen kasvoilleen, valaisten kirkkaasti silmälasien kehykset.


Sormet naputtavat näppäimistöä nopeasti, kun hän käy läpi nimiä, asiakirjoja ja julkisia tietoja yksi toisensa jälkeen. Hän pysähtyy hetkeksi ja nostaa lasejaan ylemmäs.


Näytölle ilmestyy nimi: Christian Acevedo.


Neil avaa uuden asiakirjan ja selaa sitä, rivien vilistäessä nopeasti hänen silmiensä edessä. Hän nojautuu lähemmäs näyttöä.


”Ei hyvä”, hän puhuu hiljaa itsekseen.


Neil vetää syvään henkeä ja nopeuttaa selaamistaan.


”Ei tämä voi olla sattumaa.”


Hän avaa vielä yhden asiakirjan. Otsikko pysäyttää hänet. Neil kallistaa päätään ja lukee uudelleen. Sama nimi. Hän siirtää laseja ylemmäs ja sulkee silmänsä hetkeksi.


”Erikan täytyy tietää.”


Hän napsauttaa läppärin kannen kiinni.


Tuoli liukuu taaksepäin ja kolahtaa kevyesti kirjahyllyyn.


Hän nappaa puhelimen ja juhlaliivin, vilkaisee ikkunasta heijastuvaa kuvaansa ja suoristaa lasejaan.


”Tulen.”


Hän avaa kirjaston oven ja lämmin kesäilma virtaa kasvoille.


Neil lähtee juoksuun kohti kirkkoa. Askeleet iskevät tasaisesti katua vasten, puvuntakki heiluu juoksun tahdissa. Hän puristaa papereita tiukasti kädessään.


Cassi vilkaisee kadulle odottaessaan. Katu on yhä hiljainen. Aika matelee ja ilma tuntuu tiivistyvän hänen ympärillään. Hän siirtää painoa jalalta toiselle ja odottaa.


Lonehowl vilkaisee Cassia, sitten katua ja taas Cassia, pieni kysyvä ilme silmissään.


Cassi huokaa ja silittää Lonehowlin päätä.


”Tiedän. Minäkin odotan.”


Kadun päässä näkyy liikettä. Kulman takaa ilmestyy pieni hahmo, joka lähestyy ja paljastuu tutuksi.


Neil juoksee kohti kirkkoa kasvot punaisina ja hengitys raskaana. Paperit heiluvat hänen kädessään. Puvuntakki lepää harteilla ja solmio heilahtaa jokaisella askeleella. Silmälasit ovat vähän vinossa.

Cassin sydän hypähtää helpotuksesta. Neil on turvassa.


Lonehowl höristää korviaan ja astuu eteenpäin, vilkaisee ensin Cassia ja sitten Neiliä, häntäänsä heiluttaen.


Neil nostaa kättään. Ääni kantaa vasta toisella yrittämällä, kun hän vetää syvään henkeä.


”Cassi!”


Cassi ottaa askeleen eteenpäin, vilkaisee Neilin kasvoja, sitten papereita ja takaisin hänen kiireyteen.


”Löysitkö mitään?”


Neil pysähtyy hänen eteensä, kumartuu ja nojaa käsiään polviin tasatakseen hengitystä. Rinta kohoilee ja laskee nopeasti. Hän pyyhkäisee otsaansa ja ojentaa papereita Cassille.


”Löysin. Sinun täytyy nähdä nämä.”


Neilillä käsi vapisee, siirtäessään nipun Cassin käsiin.


”Löysin. Sinun täytyy nähdä tämä.” Neilin käsi vapisee hieman siirtäessään nipun Cassin käsiin, tämän vilkaistessa papereita. ”Christianin perhe on…”, Neil vetää henkeä, ”…no, sanotaan vaikka, ettei se ole ihan Hallmark-elokuvaa.”


Cassi nostaa katseensa, Neilin kulmien painuessa syvemmälle.


”Christianin perhe on…”, Neil vetää henkeä, ”...no, sanotaan vaikka, ettei ihan Hallmark-elokuvaa.”


Cassi kohottaa katseensa.


”Hänen isänsä on Silver Dynastian tunnettu huumepomo”, Neil toteaa siirtäen painoa jalalta toiselle ja sormien puristuessa yhteen. ”Perheen maine muistuttaa enemmän rikosromaania kuin rakkaustarinaa.”


Cassin silmät suurenevat. Sydän hakkaa rintaa vasten, silmäillessään papereita. Epäusko ja kauhu sekoittuvat hänen kasvoillaan, kaiken osoittautuessa todeksi.


”Christianilla on yhteyksiä petoksiin ja…” hän epäröi katseen harhautuessa kohti kirkon ovia, ”…no, murhiin.”


Cassi nostaa katseensa nopeasti.


”En ymmärrä, miksei hän ole vankilassa”, Neil jatkaa nostaen lasejaan ylemmäs ja vilkaisten papereita uudelleen. ”Tuntuu kuin hän katoaisi jokaisesta tapauksesta ja ilmestyisi taas uuteen maahan tai osavaltioon.” Neilin kulmat painuvat yhä syvemmälle.


Cassi puristaa tiukasti papereita käsissään ja hengittää syvään, katseensa kohdistuessa kirkon oviin.


”Meidän on kerrottava Erikalle.”


Neil epäröi, vilkaisee kohti raskaita kirkon ovia.


"Entä jos olemme väärässä? On hänen hääpäivänsä."


Cassi pudistaa hitaasti päätään.


”On parempi olla väärässä kuin antaa hänen mennä naimisiin jonkun kanssa, jota ei oikeasti tunne

